Source: http://www.csmoradea.ro/events/lnbm-etapa-32/
Timestamp: 2018-06-24 20:20:35+00:00

Document:
CSM CSU Oradea a încheiat sezonul regulat al Ligii Naționale de baschet masculine – ediția 2015/16 cu o victorie repurtată asupra lui U-Banca Transilvania Cluj-Napoca. Rezultatul final a fost de 84-77. Antrenorul Cristian Achim a folosit acest meci ca o ultimă repetiție înaintea Final Four-ului Cupei României, acolo unde este obligatory folosirea a doi jucători autohtoni, lucru pe care Oradea l-a făcut pe tot parcursul celor 40 minute de joc ale acestei partide.
Cvintetul de start al CSM-ului a fost alcătuit din Zeno, Mandache, Barnette, Lucic și Țîbîrnă. În schimb, Clujul a intrat pe parchet cu Adamovic, Kuti, Dykes, Torok și Zigeranovic. Jocul demarează cu angajarea pivotului de ambele părți, Țîbîrnă marcând de două ori din acțiune, iar Zigeranovic a punctat o dată, irosind două libere. Oaspeții ratează de două ori de pe semicerc, prin Kuti, Oradea desprinzându-se la două posesii după două minute și jumătate de joc. Dykes punctează de pe semicerc, însă Mandache răspunde cu o reușită din apropierea coșului. Clujul trece la o formulă cu un român, Pasalic înlocuindu-l pe Kuti la jumătatea primei secvențe. Adamovic egalează cu o reușită de trei puncte, după o recuperare ofensivă a lui Torok. Lucic punctează pentru CSM după care obține a 2-a greșeală personală la Zigeranovic. Petrișor și Zupan intră în teren, Oradea având în continuare doi români în joc. Lucic punctează de alte două ori din acțiune și desprinde CSM-ul la șase puncte, moment în care Marcel Țenter cere timp de odihnă. Mandache punctează din zero grade, iar Oradea încheie sfertul inaugural cu Nicolescu în teren. Lucic găsește ținta de pe semicerc și pe pătrundere, însă Zupan și Mandache comit a 2-a greșeală personală fiecare. După zece minute de joc tabela de marcaj indica scorul de 26-15 în favoarea CSM CSU Oradea.
Sfertul al 2-lea a demarat cu Petrișor, Markovic, Zeno, Pașca și Nuhanovic. În schimb, Clujul a început actul cu un singur autohton pe teren. CSM-ul marchează primul coș, prin Markovic. Răspunsul vine de la Kalnichenko, autor al unui coș de trei puncte. Nuhanovic îl servește în spațiul de trei secunde pe Zeno, acesta bifând și o vizită la linia de pedeapsă pentru punctul suplimentar. Oaspeții intră în penalizare după două minute și 17 secunde de joc, imediat după o nouă reușită de trei puncte semnată de Kalnichenko. Oaspeții se apropie pe tabela de marcaj după bilerele lui Pasalic și reușita lui Dykes. Cristian Achim cere timp de odihnă, la reluare fiind Nicolescu fiind trimis în teren. Tot oaspeții sunt mai productivi după reluare, Markovic oprind parțialul de 0-6 cu o reușită pe contraatac. Ambele echipe pun mingea în coș din apropierea acestuia, pe acțiuni colective de mare efect, după care Adamovic și Markovic schimbă amabilități din afara semicercului, oaspeții cerând timp de odihnă. Adamovic punctează de pe semicerc, reușită urmată de un minut și jumătate de secetă pe tabela de marcaj. Zeno împarte două libere, după care Markovic găsește ținta de pe semicerc. Torok răspunde cu aceeași monedă. Reriza se încheie cu scorul de 46-43, după coșul lui Dykes în ultima secundă a reprizei.
Repriza secundă a început cu Zeno, Mandache, Barnette, Lucic și Țîbîrnă. În schimb, Clujul a intrat pe parchet cu un autohton, în persoana lui Torok. Prima reușită a venit din serviciul lui Zeno, cu Țîbîrnă la finalizare. Replica a venit de la Zigeranovic și Pasalic. Țîbîrnă îl servește pe Lucic pentru un slam dunk, însă Pasalic egalează cu o reușită de pe semicerc și același jucător aduce Clujul în avantaj. Barnette răspunde cu o acțiune individuală de efect. Jocul se întrerupe după mai multe conflicte între componenții celor două echipe, moment în care oaspeții au cerut timp de odihnă. Mandache punctează de pe semicerc pentru a încinge publicul, însă jocul continuă să fie extrem de dificil de controlat, spiritele încingându-se și mai mult între cele două echipe. Nuhanovic punctează din spațiul de trei secunde, după care oaspeții sunt sancționați cu fault tehnic. Pasalic înscrie de pe semicerc după o nouă posesie pierdută de gazde. Zeno marchează pe pătrundere și readuce CSM-ul în avantaj, Cristian Achim cerând timp de odihnă în minutul 27 al partidei. Oradea revine pe parchet cu Zupan, care obține trei aruncări libere, toate transformate. Dykes răspunde imediat, însă Zeno găsește ținta pe pătrundere. Clujul încheie sfertul cu Kalnichenko și Todic la pozițiilr 4-5. Pașca transformă de pe semicerc. Oradea încheie actul al 3-lea în avantaj, scor 68-62.
Oradea a început secvența a 4-a cu Petrișor, Markovic, Barnette, Pașca și Zupan. Oaspeții marchează primele puncte, prin Adamovic de la linia de pedeapsă și apoi pe pătrundere. Oradea este imprecisă de la linia de pedeapsă și mai înregistrează o posesie pierdută. Adamovic transformă din afara semicercului și echipa oaspete preia conducerea pe tabela de marcaj. Cristian Achim solicită timp de odihnă după un parțial de 0-9. CSM-ul revine pe parchet cu Zeno și Mandache, primul irosind două libere, după care marchează pe tranziție pentru a strânge la 70-71, cu cinci minute înainte de final, moment în care oaspeții au solicitat timp de odihnă. După reluare, Oradea completează revirimentul, Markovic aducând CSM-ul în avantaj. Avea să fie schimbarea decisivă la conducere. CSM-ul înscrie trei libere din patru executate, după care Mandache desprinde formația gazdă la două posesii. Clujul a avut probleme cu greșelile personale, dar și cu dificultăți în faza ofensivă. Markovic transformă două libere, însă Dykes răspunde cu o reușită de la semidistanță. Zeno se accidentează și antrenorul Cristian Achim optează pentru o formulă cu Mandache la poziția 1. Acesta marchează un coș de două puncte, iar Barnette stabilește rezultatul final cu o liberă.
Zeno a totalizat 19 puncte, 5 recupeărri, 4 pase decisive, Markovic și Lucic au adăugat câte 14 puncte, iar Mandache a terminat cu 12 puncte, 5 recuperări pentru CSM CSU Oradea. În replică, Dykes a avut 21 puncte, 5 recuperări, Adamovic a adăugat 16 puncte, 4 pase decisive, Zigeranovic și Pasalic au contribuit cu 12 puncte și 3 pase decisive fiecare.
CSM CSU Oradea încheie sezonul regulat cu un bilanț general de 23 victorii și 9 înfrângeri, pe locul al 2-lea în ierarhia generală a Ligii Naționale. Astfel, roș-albaștrii vor beneficia de avantajul terenului propriu cel puțin în primele două faze ale playoff-ului.
CSM CSU Oradea primește vizita echipei U-Banca Transilvania Cluj-Napoca pentru a 2-a oară în sezonul competițional 2015/16. Cele două se duelează într-un meci contând pentru ultima etapă (a 32-a) din sezonul regulat al Ligii Naționale de baschet masculin. Partida are loc la Arena Antonio Alexe și va fi reprezenta un ultim exercițiu înaintea Final Four-ului Cupei României, eveniment găzduit tot la Arena Antonio Alexe, între 10 și 11 aprilie.
Roș-albaștrii se întorc în fața propriilor susținători după deplasarea susținută la București, acolo unde au întâlnit pe Steaua CSM EximBank. În schimb, Clujul sosește la Oradea după ce a susținut două partide pe teren propriu, cu CSU Atlassib Sibiu, respectiv BC Mureș.
Se anunță o încleștare dificilă, CSM-ul urmând să întâlnească o echipă recunoscută pentru mixul pe care îl aduce în joc. Marcel Țenter are la dispoziție o serie impresionantă de jucători consacrați în baschetul românesc, bună parte dintre ei fiind titrați și laureați în Liga Națională a României. În plus, efectivul lui U-BT se regăsesc jucători cu experiență la nivel de Euroligă și cu o abilitate individuală impresionantă. Pe de altă parte, așa cum s-a întâmplat în sfertul 4 al ultimei confruntări directe, formația din Cluj are un nivel defensiv colectiv de excepție în momente cruciale ale jocului.
CSM-ul va avea nevoie de o prestație foarte bună, de o execuție colectivă fără cusur în ambele faze ale jocului și de un ritm superior pentru a se putea impune. Roș-albaștrii au soluții și opțiuni suficiente atât la perimetru, cât și în spațiul de trei secunde pentru a-și apropia cele două puncte puse în joc. Chiar dacă execuția colectivă va juca un rol foarte important, ne putem aștepta la realizări individuale semnificative în acest meci, soarta precedentelor încleștări directe din acest sezon fiind în mâinile jucătorilor.
Ambele echipe vizează victoria, așa cum o fac înaintea fiecărui meci, indiferent de data ori tipul meciului. Cu toate acestea, atât Oradea, cât și Clujul vor căuta să pună la punct ultimele detalii pentru participarea la turneul final de cupă și înaintea începerii playoff-ului. Va fi un ultim meci în care este permis un pas greșit.
Cele două echipe s-au întâlnit de trei ori în actualul sezon competițional. Două dintre meciuri au avut loc la Cluj și primul s-a desfășurat la Oradea. Echipa de pe Someș a învins de fiecare dată. Două dintre aceste jocuri s-au încheiat la diferență de o posesie.
Aportul publicului, sprijinul necondiționat oferit de orădeni a fost mai mereu extrem de util echipei. Prin urmare, CSM CSU Oradea va avea nevoie de susținere din tribună și de această dată.
Meciul se dispută miercuri (06.04), cu începere de la ora 19:30, fiind transmis în direct la DigiSport.
81,6 Pt. Marcate 75,2
74,8 Pt. Primite 71,3
37,4 Recuperări 32,9
11,2 Rec. Ofensive 9,4
18,3 Pase dec. 16,1
14,1 Mingi pierdute 12,9
19,6 Faulturi 21,7
52,8% 2 pt% 55,5%
70,4% 1 pt% 72,0%
S. Barnette (18.7) Eficiență K. Dykes (18.1)
S. Barnette (14.5) Puncte K. Dykes (17.2)
S. Barnette (8.2) Recuperări K. Dykes (5.6)
W. Franklin (5.6) Pase decisive F. Adamovic (6.0)
W. Franklin (30:52) Minute K. Dykes (33:11)
U-BT Cluj-Napoca vs CSU Atlassib Sibiu 74-81
U-BT Cluj-Napoca vs BC Mureș 86-81
CSM CSU Oradea are șapte jucători străini sub contract și poate folosi cel mult șase.
Branko Jorovic este accidentat și se află la final de sezon pentru U-BT Cluj-Napoca.
Bilanțul general este favorabil lui U BT Cluj cu 21-8, conform totalbaschet.ro.
Ultimele șase dueluri directe au fost adjudecate de clujeni.
De la venirea lui Cristian Achim în funcția de antrenor al lui CSM CSU Oradea, bilanțul confruntărilor cu Clujul este de 7-13.

References: CSM 
 CSM 
 CSM 

CSM 

CSM 
 CSM 
 CSM 

CSM 
 CSM